Helena Haaparanta

Helena Haaparanta (s. 15. toukokuuta 1984 Helsinki) on suomalainen laulaja, lauluntekijä, muusikko, musiikkituottaja ja laulunopettaja sekä kuoronjohtaja. Haaparanta on valmistunut vuonna 2024 Metropolia-ammattikorkeakoulusta muusikoksi (AMK), erikoistuen laulunkirjoitukseen ja -tuotantoon. Lisäksi hänellä on lauluntekijän tutkinto HEO Kansanopistosta vuodelta 2018.
Yhtyeet.
Haaparanta on laulanut useissa metallimusiikkia esittävissä yhtyeissä. Varhaisin näistä kokoonpanoista on Päänsärky, johon hän kuului basistin ja laulajan roolissa vuosina 1996–1999 sekä yhden demon vuonna 2002 tehnyt melodista goottimetallia tehnyt Dewian, jonka riveissä hän toimi laulajana ja lauluntekijänä. Tacere-yhtyeeseen Haaparanta kuului vuosina 2004–2008, tuona aikana kokoonpano julkaisi singlen, EP:n ja "Beautiful Darkness" -albumin vuonna 2007. Haaparanta toimi pääsääntöisesti yhtyeen solistina. Sinfonista metallia ja äärimetallia yhdistelevään Crimfall-yhtyeeseen Haaparanta on kuulunut kahteen otteeseen, ensin vuosina 2008–2013 ja uudestaan 2016–2018. Crimfallin tuotantoon näinä ajanjaksoina lukeutuu kaksi demoa ja kolme albumia; Napalm Recordsin julkaisema "As the Path Unfolds..." vuodelta 2009, Spinefarm Recordsin julkaisema "The Writ of Sword" vuodelta 2011, sekä vuonna 2017 Metal Blade Recordsin kautta julkaistu "Amain." Maidens of the North perustettiin vuonna 2016, sen tyylilaji oli sinfonista metallia ja yhtyeeseen kuului kahdeksan naista, joiden kaikkien instrumentti tai yksi useammasta instrumentista oli laulu. Yhtyeen tuotanto jäi kuitenkin yhteen kappaleeseen, jonka säveltämiseen Haaparanta kuitenkin osallistui, vaikkei esiintynytkään kappaleella. ”Carry Your Darkness” julkaistiin singlenä vuonna 2017 näyttävän, Suomen Kansallismuseossa kuvatun musiikkivideon kera.
Näiden kokoonpanojen lisäksi Haaparanta on toiminut vuonna 2012 Fear of Dominationin vierailevana solistina, sekä vierailevana solistina, lauluäänittäjänä ja laulutuottajana myös yhtyeen "Distorted Delusions" ja "Atlas" -albumeilla. Hänellä on lukuisia vierailuja eri metalliyhtyeiden kappaleilla ja levyillä: Adamantra, Embassy of Silence, Kallomäki, Kuolemanlaakso, Moonsorrow, Silentium ja Turisas. Laulamisen ohessa hän on tehnyt myös äänityksiä, kirjoittanut sanoituksia ja kappaleita.
Elektronista rokkia edustava, vuonna 2012 perustettu VALO-kokoonpano on julkaissut singlen ”Purkkaa” vuonna 2015, jolloin yhtye myös solmi levytyssopimuksen Ranka Kustannuksen kanssa. Yhtye julkaisi samana vuonna myös toisen singlen ”Pinnan alla” musiikkivideoineen vuonna 2018. Amanda Mäläskän AWA-projektissa Haaparanta on toiminut eri kappaleilla ja julkaisuilla lauluntekijänä, laulutuottajana, laulujen sovittajana sekä taustalaulajana.
Sooloura ja tuottaminen.
Vuonna 2014 käynnistyi Helena Haaparanta -nimellä hänen soolouransa, jolla hän yhdistelee iskelmää ja avantgarde-musiikkia. Esikoiskappale ”Kaikki taivaan linnut” ilmestyi vuonna 2022 ja tämän jälkeen vielä kolme muuta singleä vuosina 2023–2024.
Haaparanta on koulutukseltaan musiikintekijä ja tuottaja, jonka on erikoistunut laulutuotantoon musiikissa, ja hänen ansioluettelonsa on tällä saralla pitkä. Esimerkiksi progressiivista, elokuvamaista metallimusiikkia tekevän Egres-yhtyeen singlenä julkaistulla kappaleella ”Higher Beings” hän on toiminut lauluntuottajana. Samoin yhtyeen "Introspection" -albumilla, joka ilmestyi vuonna 2022, tällä julkaisulla hän hoiti myös taustalaulut. Yhteistöihin Egressin kanssa lukeutuu myös ”Retrieva”-single vuodelta 2024. Haaparanta on tehnyt lukuisia yhteistöitä laulun tuottamisen, sovitusten, kuorosovitusten sekä äänitysten parissa myös muissa musiikkigenreissä. Yksi hänen yhteistyöartisteistaan on räppäri Dilemma, jonka useilla kappaleilla Haaparanta on tuottanut laulut ja osassa toiminut myös taustalaulajana sekä kappaleen kirjoittajana, esimerkiksi vuonna 2012 Kova-EP ja ”Isä kuin poika” -single kuuluvat näihin yhteistöihin.
Haaparanta on mukana yleisöäänestyksessä vuoden 2025 Tangokuningattareksi, hän eteni toiselle kierrokselle eli Livekarsintaan ja pääsi vielä semifinaaliin, karsiutuen vasta tässä vaiheessa kilpailusta.
Muut.
Haaparanta on ollut mukana laulajana vuonna 2019 ilmestyneellä, Maija Ruuskasen tekemällä lastenmusiikkialbumilla "Puluboin ja Ponin lauluja". Odysseys 2024 Soundtrack on live-roolipeliä varten toteutettu työ, jossa Haaparanta on toiminut useiden kappaleiden solistina sekä toisena säveltäjänä.
Vuoden 2025 alkupuolella Haaparanta oli Tanssiteatteri Hurjaruuthin Talvisirkus Fantasian sirkusorkesteri Hattarapartion kosketinsoittaja ja laulaja sekä bändikapellimestari.
Diskografia.
Helena Haaparanta (sooloura).
Singlet:
Kokoonpanot.
Crimfall.
Albumit:
Demot:
Tacere.
Albumit:
EP:t:
Singlet:
Demot:
Dewian.
Demot:
AWA.
Albumit:
EP:t:
Singlet:
VALO.
Single:
Muuta: